U-I-63/98
Natisni
Opravilna št.:
U-I-63/98
Datum odločitve:
19. 3. 1998
Objavljeno:
OdlUS VII, 55
ECLI:
ECLI:SI:USRS:1998:U.I.63.98
Akt:
Odlok o imenovanju članov Sveta Fundacije za financiranje invalidskih in humanitarnih organizacij v Republiki Sloveniji (Uradni list RS, št. 9(98), 6. in 10. tč. 2. odst. II. razdelka
Izrek:
Pobuda za začetek postopka za oceno ustavnosti in zakonitosti 6. in 10. točke drugega odstavka II. razdelka Odloka o imenovanju članov Sveta Fundacije za financiranje invalidskih in humanitarnih organizacij v Republiki Sloveniji se zavrže.
Evidenčni stavek:
Ker je Odlok o imenovanju članov Sveta Fundacije za financiranje invalidskih in humanitarnih organizacij v Republiki Sloveniji posamični akt, je Ustavno sodišče pobudo za oceno njegove ustavnosti in zakonitosti zavrglo.
Geslo:
Nepristojnost Ustavnega sodišča za presojo akta, ki ni predpis.
Pravna podlaga:
Ustava, 160. čl.
Zakon o upravnih sporih (ZUS), 1. čl.
Zakon o Ustavnem sodišču (ZUstS), 21., 25., 50., 51., 52., 53. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Društvo mišično obolelih Slovenije, Ljubljana
Zveza za šport invalidov Slovenije, Ljubljana
Datum vloge:
17. 2. 1998
Vrsta odločitve:
sklep
Vrsta rešitve:
zavrženje
Dokument:
US18841
Dokument v PDF obliki:
U-I-63-98.pdf
114 KB
Prenesite datoteko
U-I-63/98
19.3.1998
S K L E P
Ustavno sodišče je v postopku za preizkus pobude Društva mišično obolelih Slovenije, Ljubljana, in Zveze za šport invalidov Slovenije, Ljubljana, ki ju zastopa Primož Bajželj, odvetnik v Radovljici, na seji dne 19. marca 1998
s k l e n i l o :
Pobuda za začetek postopka za oceno ustavnosti in zakonitosti 6. in 10. točke drugega odstavka II. razdelka Odloka o imenovanju članov Sveta Fundacije za financiranje invalidskih in humanitarnih organizacij v Republiki Sloveniji (Uradni list RS, št. 9/98) se zavrže.
O b r a z l o ž i t e v
1. Pobudnika izpodbijata določbi Odloka Državnega zbora o imenovanju članov Sveta Fundacije za financiranje invalidskih in humanitarnih organizacij v Republiki Sloveniji, s katerima sta bili za člana Sveta Fundacije imenovani osebi na predlog Društva invalidski forum Slovenije in Združenja naglušnih oseb Slovenije. Ker naj bi ti dve organizaciji ne bili invalidski organizaciji, naj bi bili izpodbijani določbi v nasprotju z drugim odstavkom 10. člena Zakona o lastninskem preoblikovanju Loterije Slovenije (Uradni list RS, št. 44/96 in 47/97). Predlagata razveljavitev izpodbijanih določb Odloka.
2. Na podlagi prvega odstavka 160. člena Ustave in 21. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) odloča Ustavno sodišče med drugim o ustavnosti in zakonitosti predpisov in splošnih aktov za izvrševanje javnih pooblastil. Izpodbijani odlok je posamičen akt. Ustavnosti in zakonitosti posamičnih aktov ni mogoče izpodbijati s pobudo. Zakonitost takih aktov se presoja v upravnem sporu (1. člen Zakona o upravnem sporu, Uradni list RS, št. 50/97), šele potem je mogoče oceno njihove ustavnosti - ob izpolnjenosti predpostavk iz 50. do 53. člena ZUstS - zahtevati z ustavno pritožbo.
3. Ustavno sodišče je sprejelo ta sklep na podlagi 25. člena ZUstS v sestavi: predsednik dr. Lovro Šturm in sodniki dr. Peter Jambrek, dr. Tone Jerovšek, mag. Matevž Krivic, mag. Janez Snoj, dr. Lojze Ude, Franc Testen in dr. Boštjan M. Zupančič. Sklep je sprejelo soglasno.
P r e d s e d n i k :
dr. Lovro Šturm